कर्डिनेसन कमिटि अफ दि ट्राइबेल अर्गेनाइजेसन अफ आसाम सुंद'यै सि सि टि अ ए नि गाहाइ लिंथुमगिरि (Chief Coordinator) आदित्य खाख्लारि बिथाङा खुफुंनाय मोनसे खौरां मेलनि गेजेरजों गाहाइ दाबिफोरनि गेजेराव दं फारियै टिराप ट्राइबेल बेल्टनि हा खोन्दोखौ आयेन बेरेखा दखल खालामनायनि आवथानिफ्राय उदां खालामनाय। मख'जाथावदि बै हा खोन्दोआव गोबां अन्जिमानि आयेन बेरेखायै हाबसनफैग्रा गुबुनारिनि आवथायाव थानाय हालामा सेरखाय बेरखाय जालांदों। जेराव थागिबि सुबुं समाजा अल'खद जों भुगिनांनो गोनां जादों। ओंखायनो बै हा खोन्दोखौ सुबुं माहारिनि गांनाय उखैनाय आरो मान सन्मानखौ नोजोर लाखिनानै सोरखारखौ रैखाथि होनो दाबि खालामो। लोगोसे आयेन बेरेखायै गायसं जानाय साहा बागानफोरखौ आयेन मानिनानै गोख्रों राहाजों बन्द' खालामनो खावलायो।